Профессор В.xa0В.xa0Плечев етәкселегендәге клиник подразделениеларҙа эш хәҙерге заман донъя медицина технологиялары кимәлендә, юғары сифатты тәьмин итеп, халыҡҡа киң медицина ярҙамы күрһәтеп алып барыла. Мәҫәлән, А.xa0Н.xa0Бакулев исемендәге НЦССХ мәғлүмәттәре буйынса, 2014 йылда Өфөләге Республика кардиология диспансеры үткәргән саралар: коронар шунтлауxa0— 1078 ауырыуға (Рәсәйҙең бөтә клиникалары араһында 9-сы урын), транслюминаль коронар ангиопластикаxa0— 1498 ауырыуға (13-сө урын), йөрәк клапандары боҙоғон төҙәтеүxa0— 302 протезлау һәм 124 реконструкциялау (8-се), электрокардиостимуляторҙар ҡуйыуxa0— 837 (9-сы), яһалма ҡан әйләнешле операцияларxa0— 1634 (8-се). Техник яҡтан ҡатмарлы күп операцияны В.xa0В.xa0Плечев Башҡортостанда беренсе булып яһай. Шулар араһындаxa0— аортокоронар шунтлау, йоҡо артериялары пластикаһы, аортаның үрге бүлеген протезлау, аяҡ гангренаһы булғанда артерия һәм веналарҙың ҡан ағышын күсереү һ.б.